Σάνεν Ντόχερτι

Η Σάνεν Ντόχερτι (, 12 Απριλίου 1971 - 13 Ιουλίου 2024) ήταν Αμερικανίδα ηθοποιός. Ήταν γνωστή για τους ρόλους της στη τηλεόραση και το κινηματογράφο, μεταξύ των οποίων ως Τζένι Γουάιλντερ στο Μικρό Σπίτι στο Λιβάδι (1982-1983), ως Μάγκι Μαλένε στο Girls Just Want to Have Fun (1985), ως Κρις Γουίδερσπουν στο Our House (1986-1988), ως Χέδερ Ντιουκ στο Heathers (1989), ως Μπρέντα Γουόλς στη τηλεοπτική σειρά Χτυποκάρδια στο Μπέβερλι Χιλς (1990-1994), 90210 (2008-2009) και BH90210 (2019), ως Πρου Χάλιγουελ στο Οι Μάγισσες (1998-2001) και ως Ντομπς στο Fortress (2021).

 Πρώτα χρόνια 
Η Ντόχερτι γεννήθηκε στο Μέμφις του Τενεσί στις ΗΠΑ. Η μητέρα της, Ρόζα, ήταν ιδιοκτήτρια ενός κέντρου αισθητικής ενώ ο πατέρας της Τομ ήταν σύμβουλος υποθηκών. Είχε ιρλανδοκαθολικές ρίζες, παρ' όλα αυτά μεγάλωσε με τη θρησκεία της μητέρας της, δηλαδή την Προτεσταντική. Το 1978, σε ηλικία εφτά ετών, η οικογένειά της μετακόμισε στο Λος Άντζελες, όπου η ίδια αποφάσισε πως ήθελε να γίνει ηθοποιός.

 Καριέρα 
 Πρώτα βήματα 
Στα πρώτα χρόνια της καριέρας της, συμμετείχε σε πολλές σειρές, σε κάποιες από αυτές πρωταγωνίστησε σε κάποια επεισόδια, σε κάποιες άλλες έμεινε περισσότερο και σε άλλες έμεινε σε όλες τις σεζόν. Οι σημαντικότερες από αυτές είναι τα: Το Μικρό Σπίτι στο Λιβάδι, Our House, Magnum, P.I. και η ταινία του 1988 Heathers.

 Τηλεοπτική καριέρα 

Ένας από τους γνωστότερους ρόλους της ήταν αυτός της Μπρέντα Γουόλς στην αμερικανική σειρά Χτυποκάρδια στο Μπέβερλι Χιλς, για τον οποίο βραβεύτηκε και αναφέρθηκε σε πολλά περιοδικά. Μάλιστα στο Ε! κατατάχτηκε στην 10η θέση στο 50 Most Wicked Women of Prime Time. Το 1994, αποχώρησε από την σειρά, στην οποία παρουσιάστηκε να φεύγει στο Λονδίνο για να σπουδάσει εκεί. Αναφέρθηκε κατά καιρούς στις 6 επόμενες σεζόν της σειράς (ιδίως συχνότερα στην 5η σεζόν), αλλά δεν εμφανίστηκε ποτέ ξανά μετά από αυτό το σημείο. Το 1998, ο Άαρον Σπέλινγκ, ο παραγωγός του Χτυποκάρδια στο Μπέβερλι Χιλς της ζήτησε να πρωταγωνιστήσει σε μια νέα τηλεοπτική σειρά με τον τίτλο Οι Μάγισσες. Το 2007, το AOL ονόμασε την Σάνεν την 10η καλύτερη μάγισσα που υπήρξε ποτέ στην τηλεόραση.

 Άλλες δουλειές 
Η Ντόχερτι συμμετείχε στο Scare Tactics ως παρουσιάστρια. Αργότερα έπαιξε στη σειρά North Shore (2004-2005). Η Σάνεν επίσης προώθησε και πρωταγωνίστησε στο δικό της ριάλιτι show: Breaking Up With Shannen Doherty το 2006. Το 2007 έπαιξε σε δύο ταινίες: Kiss Me Deadly: A Jacob Keane Assignment και Christmas Caper. Το 2008 εμφανίστηκε στη σουηδική εκπομπή High Chaparall στο δεύτερο επεισόδιο του 4ου κύκλου. Αργότερα συμμετείχε στο νέο Beverly Hills, 90210, το οποίο παρουσιάζει νέα επεισόδια της σειράς Χτυποκάρδια στο Μπέβερλι Χιλς. Για κάθε επεισόδιο θα έδειχνε πάλι τον παλιό της χαρακτήρα (Μπρέντα Γουόλς) και θα έπαιρνε $40,000–50,000. Εμφανίστηκε επίσης στην ταινία The Lost Treasure of the Grand Canyon. Στις 22 Μαρτίου 2010 συμμετείχε στη δέκατη σεζόν της εκπομπής Dancing with The Stars.

 Προσωπική ζωή 
Η Ντόχερτι παντρεύτηκε για μικρό χρονικό διάστημα τον Άσλεϊ Χάμιλτον. Επίσης υπήρξε σύζυγος του Ρικ Σάλομον και ήταν για μικρή περίοδο αρραβωνιασμένη με τον Τζουντ Νέλσον. Στις 15 Οκτωβρίου του 2011, παντρεύτηκε τον φωτογράφο Κερτ Ισβαριένκο στο Μαλιμπού. Η Ντόχερτι έκανε αίτηση διαζυγίου όταν έμαθε ο σύζυγός της είχε εξωσυζυγική σχέση δύο χρόνια.

Το 1999, η Ντόχερτι αποκάλυψε ότι έχει διαγνωστεί με τη Νόσο του Κρον.

Το Μάρτιο του 2015, διαγνώστηκε με καρκίνο του μαστού, ο οποίος επεκτάθηκε στους λεμφαδένες. Τον Φεβρουάριο του 2016, η Ντόχερτι αποκάλυψε ότι παίρνει αντιιστρογονική θεραπεία ώστε να συρρικνωθεί ο όγκος και να μπορέσει να γίνει θεραπεία με ογκεκτομή, παρά με μαστεκτομή.

Λόγω της παρουσίας πολλαπλών όγκων, δεν ήταν δυνατή η ογκεκτομή και έτσι προχώρησε σε μονόπλευρη μαστεκτομή τον Μάιο του 2016. Με την εγχείρηση αποκαλύφθηκε κάποια καρκινικά κύτταρα μπορεί να έχουν εξαπλωθεί πέρα από τους λεμφαδένες. Επειδή ο καρκίνος ήταν πιο προχωρημένος απ' ότι θεωρούνταν, η Ντόχερτι έκανε χημειοθεραπεία και ραδιοθεραπεία μετά την επέμβαση. Στις 29 Απριλίου του 2017, η Ντόχερτι αποκάλυψε ότι ο καρκίνος της άρχισε να υποχωρεί.

Στις 4 Φεβρουαρίου του 2020, η Ντόχερτι ανακοίνωσε ότι ο καρκίνος της επέστρεψε πριν ένα χρόνο και ότι είναι στο τέταρτο στάδιο.

Τον Οκτώβριο του 2021, έκανε μια αναφορά σχετικά με τη θεραπεία της κατά τη διάρκεια μιας συνέντευξης στον Τζούτζου Τσανγκ του ABC News.

Τον Ιούνιου του 2023, ανακοίνωσε ότι ο καρκίνος, της έκανε μετάσταση στον εγκέφαλό της και ότι κάνει ραδιοθεραπείες. Τον Νοέμβριο του 2023, αποκάλυψε ότι ο καρκίνος έχει εξαπλωθεί στα οστά της.

Τον Ιανουάριο του 2024, η Ντόχερτι μοιράστηκε πως υποβλήθηκε σε μια νέα θεραπεία για τον καρκίνο και ότι ξεπέρασε με επιτυχία τους αιματοεγκεφαλικούς περιορισμούς, αποκαλώντας το "θαύμα". Απεβίωσε συνεπεία επιπλοκών της ασθένειας στις 13 Ιουλίου 2024, σε ηλικία 53 ετών.

 Φιλμογραφία 
 Χρονιά Ταινία-Σειρά Ρόλος Σημειώσεις 1981Father Murphy Ντρουσίλα Υποψηφιότητα - Young Artist Award 1982Night Shift Μπλουμπέρντ  The Phoenix Μικρό κορίτσι  Οι Περιπέτειες της Κυρίας Ποντικίνας (The Secret of NIMH) Τερέζα  φωνή Voyagers! Μπέτι Πάρις 1983Το Μικρό Σπίτι στο Λιβάδι (Little House on the Prairie)  Τζένι Γουάιλντερ  1982-1983 Υποψηφιότητα - Young Artist Award (1983, 1984) Little House: Look Back To YesterdayΤζένι Γουάιλντερ Magnum, P.I.Ίμα Πλατ 1984AirwolΦίμπι ΝτάνερΥποψηφιότητα - Young Artist Award Little House: Bless All The Dear ChildrenΤζένι Γουάιλντερ Little House: The Last FarewellΤζένι Γουάιλντερ 1985Girls Just Want To Have Fun  Μάγκι Μαλίν Highway to HeavenΣέλεϊ Φόουλερ  Robert Kennedy & His Times Κάθλιν Κένεντι The Other LoverAlson Fielding 1986Our House Κρις Γουίδερσπουν  1986-1988Υποψηφιότητα - Young Artist Award (1987, 1988) Out Laws Μικρό κορίτσι 198921 Jump StreetΤζανίν HeathersΧέδερ Ντιουκ 1990Life Goes OnΤζίνι Γκριν Χτυποκάρδια στο Μπέβερλι Χιλς (Beverly Hills, 90210)Μπρέντα Γουόλς 1990-1994 1991Για Πάντα Νέος (Forever Young) Κορίτσι σε πάρτι 1992Freeze FrameΛίντσεϊ Σκοτ ObsessedΛόρι Μπριντέλ The Secret Of Lost CreekΤζένι Φόγκελ 1993Saturday Night Live Οικοδέσποινα 1994A Burning Passion: The Margaret Mitchell StoryΜάργκαρετ  Σχεδόν Νεκροί (Almost Dead) Δόκτωρ Κάθριν Ρόσακ Blindfold: Acts Of ObsessionΜάντελιν Ντάλτον Ριψοκίνυνα Νιατά (Jailbreakers) Έιντζελ Νόρτον 1995MallratsΡενέ Μόσιερ 1996Gone In The NightΣίντι Ντόυλαμπαϊ 1997Οι Αντίζηλες (Friends 'Til The End)Χέδερ Ρόμλεϊ Νύχτες με τον Διάβολο (Sleeping with the Devil)Ρεμπέκα Ντούμπροβιτς The TicketΣίσι Ρέικερ  Πουθενά (Nowhere) Κορίτσι #21998Οι Μάγισσες (Charmed)Πρου Χάλιγουελ 1998-20011999Στόχος Θανάτου (Striking Poses)Γκέιτζ Σάλιβαν2000Satan's School For GirlsΜπεθ Χάμερσμιθ/Κάρεν Όξφορντ 2001Jay and Silent Bob Strike Back (Επιδρομή στο Χόλιγουντ) Σάνεν Ντόχερτι Το Παρελθόν Περιμένει (Another Day)Κέιτ Gary & Mike Μπριζ  φωνή 2002Hell on Heels: The Battle Of Mary KayΛέξι Γουίλκοξ Το Σκίτσο του Δολοφόνου (The Rendering) Σάρα Ρέινολντς 2003Scare Tactics Παρουσιάστρια 2003-2004 View of TerrorΣελέστ2004North ShoreΑλεξάντρα Χάντσον 2004-20052005Category 7: Το Τέλος του Κόσμου (Category 7: The End of the World)Φέιθ Κλάβελ 2005Love, Inc. Ντενίζ Τζόνσονπιλοτικό επεισόδιο 2006Bo In The USA Σάνεν Ντόχερτι Breaking Up with Shannen Doherty Παρουσιάστρια The View Συμπαρουσιάστρια 31 Ιουλίου - 1 Αυγούστου 2007Χριστουγεννιάτικο Σκίρτημα (Christmas Caper)Κέιτ Ντόουβ  2008Θανάσιμα Μυστικά (Kiss Me Deadly)Μάρτα High ChaparallΣάνεν Ντόχερτι The Lost Treasure of the Grand CanyonΣάρα Τζόρνταν 90210Μπρέντα Γουόλς 2008-2009 2009Burning PalmsΔόκτωρ Σέλι Encounter with Danger  Λόρι  τηλεταινία 2010Dancing with the StarsΣάνεν Ντόχερτι Growing the Big One  Έμα Σίλβερ  τηλεταινία

 Παραπομπές 

 Εξωτερικοί σύνδεσμοι 

 Σάνεν Ντόχερτι στο IMDb
 Σάνεν Ντόχερτι στο AllMovie
 Σάνεν Ντόχερτι στο Instagram

Κατηγορία:Αμερικανίδες ηθοποιοί θεάτρου
Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης